Om de afaceri și fiica sa, condamnați la închisoare pentru o fraudă de 6 milioane de lei din fonduri europene. Hotărârea definitivă, pronunțată la Curtea de Apel Alba Iulia
Afaceristul va sta după gratii timp de 3 ani și 9 luni
Un om de afaceri în vârstă de 60 de ani şi fiica acestuia au fost condamnați, definitiv, la închisoare pentru o fraudă de peste 6 milioane de lei din fonduri europene. Otto B. şi fiica acestuia, Beatrix B., au fost acuzați că au solicitat şi obţinut pe nedrept fonduri europene nerambursabile în sumă de peste 6 milioane de lei pentru achiziţia unui utilaj industrial, care însă nu a fost cumpărat niciodată. Femeia a fost condamnată la 3 ani de închisoare, cu suspendare pe un termen de 4 ani, iar tatăl acesteia, fiind recidivist, a primit 3 ani și 9 luni în regim de detenție.
Hotărârea definitivă a fost pronunțată la Curtea de Apel Alba Iulia.
"Între Agenţia pentru Dezvoltare Regională şi societatea în care era asociat şi inculpatul, a fost încheiat, în anul 2014, un contract având ca obiect acordarea unei finanţări nerambursabile pentru implementarea proiectului. În acest context, inculpatul ar fi oferit ajutor administratorului firmei pentru a obţine sumele de bani în cadrul programului derulat, creând un circuit comercial fictiv care a avut ca scop «justificarea» achiziţionării respectivului utilaj industrial. Astfel, inculpatul ar fi vândut societăţii respective un utilaj asemănător, vechi, la valoarea de circa 650.000 de euro, sumă care, în realitate, nu a fost achitată niciodată", se arată în rechizitoriul DNA.
Citește și: Decizie la Curtea de Apel Alba Iulia: Un copil cu o boală gravă a obținut tratament gratuit cu un medicament care costă 20.000 de lei
Conform procurorilor, după mai multe "reparaţii şi îmbunătăţiri" efectuate la firme din spaţiul intracomunitar, "utilajul respectiv s-a întors, ca unul nou, în patrimoniul societăţii care încheiase iniţial contractul de finanţare". "În realitate, utilajul industrial «nou», în valoare de 7.378.003 lei (achitaţi din fonduri nerambursabile) nu a fost achiziţionat niciodată", a precizat DNA la momentul reţinerii afaceristului.
Firma care a încheiat contractul de finanţare este Pyrocolect SRL.
"Rapoartele întocmite de către ADR cu ocazia derulării proiectului, invocate de către inculpați în apărare, potrivit cărora toate documentele sunt conforme cu realitatea și cu cerințele contractului de finanțare, nu pot fi acceptate fără rezerve.
Împrejurarea că datele înscrise corespund cerințelor proiectului nu ehivalează automat cu concluzia că acestea sunt și exacte. Mențiunile înscrise în aceste rapoarte reprezintă rezultatul unor verificări standard, ce țin de condițiile de formă.
Citește și: Decizii la Curtea de Apel Alba Iulia: Un muncitor străin a învins de două ori sistemul din România și a reușit să rămână pentru a lucra în țară
În concret, tocmai acest aspect se reține în actul de sesizare a instanței și a fost demonstrat cu prisosință, anume că documentele vizate, deși beneficiază de o aparență puternică de legalitate, conțin date inexacte, conduita de manieră penală a inculpaților fiind depistată/demonstrată în urma coroborării probelor analizate (extrase cont, facturi, declarații martori etc.)", au susținut magistrații de la Curtea de Apel.
Cei doi trebuie să plătească prejudiciul reținut de anchetatori. "Admite acțiunea civilă formulată de partea civilă Ministerul Investițiilor și Proiectelor Europene cu sediul în Bucureşti şi, în consecință, obligă în solidar inculpații cu partea responsabilă civilmente la plata sumei de 6.239.321,44 lei, precum și a dobânzilor și penalităților aferente", se precizează în hotărârea instanței.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Ştirea zilei
VIDEO INCENDIU în Alba Iulia: Un autoturism a luat foc în zona Dedeman. Intervin pompierii cu două autospeciale
INCENDIU în Alba Iulia: Un autoturism a luat foc în zona Dedeman. Intervin pompierii cu două autospeciale O mașină a luat foc duminică, 31 martie, în Alba Iulia, pe strada Gheorghe Șincai, zona Dedeman. Au intervenit pompierii cu două autospeciale. Detașamentul de pompieri Alba Iulia intervine cu două autospeciale de stingere cu apă și spumă […]
Secțiune Articole Similare
-
Opinii - Comentariiacum 6 ore
PĂCĂLELI "de ţinut minte" de 1 APRILIE 2024. Eşti pus pe şotii? Vezi cele mai tari FARSE pe care le poţi face cunoscuţilor
-
Opinii - Comentariiacum 3 zile
Mesaje de PAȘTELE CATOLIC 2024. Urări, felicitări și SMS-uri pe care le poţi trimite celor dragi
-
Sportacum 2 zile
Metalurgistul Cugir – Avântul Reghin 2-2 (1-0), în prima rundă din play-out | Gazdele, egalate în două rânduri
-
Ştirea zileiacum o zi
Alba Iulia, în top 10 al orașelor în merită să trăiești: Care este orașul cu cel mai multe de oferit
-
Ştirea zileiacum 2 zile
FOTO Klaus Iohannis, prezent la început de weekend pe terenul de golf de la Pianu, în județul Alba. Președintele, mare fan al acestui sport
-
Actualitateacum 3 zile
Schimbare importantă la cardurile de sănătate 2024: Anunțul oficial al Casei Naționale de Sănătate